Talsmaður herforingjastjórnarinnar í Mjanmar situr fyrir svörum á fundi utanríkisráðherra ASEAN, samtaka ríkja í Suðaustur-Asíu, í dag, þar sem rætt verður um ástandið í landinu. og aukna hörku gegn mótmælendum. Skotvopnum var beitt gegn mótmælendum í bænum Kaley í norðurhluta Myanmar í morgun.
Haft er heftir heilbrigðisstarfsmönnum í Kaley að um tuttugu hafi særst, þrír þeirra alvarlega. Á sama tíma og lögregla réðst gegn mótmælendum í Kaley var einn þeirra átján, sem skotnir voru til bana í mótmælum í fyrradag, borinn til grafar í Yangon. Andstæðingar herforingjastjórnarinnar efdu til mótmæla á nokkrum stöðum í Yangon í morgun og beittu öryggissveitir hörku til að dreifa mannfjöldanum. Yfir tólf hundruð hafa verið handteknir og dæmdir fyrir þátttöku í mótmælum í Mjanmar undanfarinn mánuð, um níu hundruð sitja enn á bak við lás og slá. Valdarán hersins í Mjanmar og atburðir síðustu vikna hafa víða verið fordæmdir, en grannríki hafa verið varkár í yfirlýsingum um málið enda ekki venja að þau gefi út opinberar yfirlýsingar í garð hvorra annarra sem túlka megi sem afskipti af innanríkismálum. Vivian Balakrishnan, utanríkisráðherra Singapúr, brá út af vananum og fordæmdi þá hörku sem herforingjastjórninn beitti gegn mótmælendum. hann hvatti stjórnina til að halda að sér höndum og hefja endurreisn lýðræðis í Mjanmar.
Utanríkisráðherrar ríkja í Suðaustur-Asíu ræða í dag við fulltrúa herforingjastjórnarinnar í Mjanmar um ástandið í landinu. Skotvopnum var beitt gegn mótmælendum í norðurhluta Mjanmar í morgun.